Lolita Jablonskienė

Lolita Jablonskienė-Zabulytė (1962 m. kovo 10 d. Vilniuje) – Lietuvos dailėtyrininkė, humanitarinių mokslų daktarė.

Biografija 
Tėvas Henrikas Zabulis. 1985 m. baigė Lietuvos dailės institutą. 1995 m. humanitarinių mokslų daktarė.

Nuo 1993 m. Vilniaus dailės akademijos dėstytoja. 1985–2002 m. Kultūros ir meno instituto, 2002–2004 m. Kultūros, filosofijos ir meno instituto Dailės istorijos skyriaus mokslo darbuotoja. 1993–1999 m. Dž. Soroso šiuolaikinio meno centro direktoriaus pavaduotoja. Nuo 2000 m. Lietuvos dailės muziejaus Šiuolaikinės dailės informacijos centro, nuo 2002 m. Lietuvos nacionalinės dailės galerijos vedėja. Dailės parodų „Po tapybos“, 1998 m., „Nekaltas gyvenimas“, 2000 m., abi Vilniuje, Lietuvos dailės ekspozicijos Venecijos bienalėje 1999 m., 2005 m. ir kitų kuratorė. 2004–2007 m. Lietuvos kultūros ir meno tarybos vicepirmininkė, ekspertų, rengusių projekto „Vilnius – Europos kultūros sostinė 2009“ paraišką Europos Sąjungai, narė.

Bibliografija 
 Dailės žodynas, su kitais, rengėja, 1999 m.
 Lietuvos dailės istorija, su kitais, rengėja, 2002 m.

Šaltiniai 

Lietuvos menotyrininkai
Lietuvos kultūros veikėjai
Lietuvos meno istorikai